

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ,**

**ΠΕΡΙΦΕΡΕΙΑΚΗ ΔΙΕΥΘΥΝΣΗ**

**Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**

**ΔΙΕΥΘΥΝΣΗ Π.Ε. ΑΝΑΤΟΛΙΚΗΣ ΘΕΣ/ΝΙΚΗΣ**

**12/Θ ΔΗΜ. ΣΧΟΛΕΙΟ Ν.ΡΥΣΙΟΥ**

**Τ.Κ. 57001**

**Τηλ. 2392073464 –Τηλ. +Fax: 2392073464**

**Πληροφορίες: κ. ΚΟΤΑΛΑΚΙΔΟΥ ΜΑΡΙΑ**

**e-mail: mail@dim-n-rysiou.thess.sch.gr**

**N.Ρύσιο, 3-11-2016**

**Αριθ. Πρωτ.: 164**

**Προς: Την κ. Δ/ντρια Π.Ε. Ανατολικής Θεσ/νίκης**

##### 

**Θέμα: “ Πρόσκληση εκδήλωσης ενδιαφέροντος ταξιδιωτικών γραφείων για την επίσκεψη μαθητών –τριών της ΣΤ΄ τάξης και συνοδών τους στη Βουλή των Ελλήνων.”**

Η Διευθύντρια του **Δημoτικού Σχολείου Ν. Ρυσίου** ζητά εκδήλωση ενδιαφέροντος από τα τουριστικά γραφεία για τη διοργάνωση της τριήμερης εκδρομής δύο τμημάτων της Στ΄ τάξης του Σχολείου μας στην Αθήνα.

Η εκδρομή θα πραγματοποιηθεί το διάστημα από **21-1-2016 έως και 23-1-2016** (δύο διανυκτερεύσεις) με συμμετοχή **34 μαθητών/τριών**, **34 γονέων κηδεμόνων 5 συνοδών εκπαιδευτικών**.

Η μετάβαση από τη Θεσσαλονίκη στην Αθήνα και αντίστροφα θα γίνει με τρένο.

Η επίσκεψη θα πραγματοποιηθεί σύμφωνα με ένα ενδεικτικό πρόγραμμα που μεταξύ άλλων περιλαμβάνει : επίσκεψη στην Πλάκα και στο Θησείο, Πλατεία Συντάγματος, Ζάππειο, Εθνικός Κήπος , Προεδρική Φρουρά, Παλιά Βουλή, Βουλή των Ελλήνων, βραδινή έξοδος σε ταβέρνα, Μουσείο Ακρόπολης, Βράχο Ακρόπολης, , Λιμάνι Πειραιά

**Η προσφορά θα πρέπει να περιέχει απαραιτήτως και να εξασφαλίζει τα παρακάτω:**

* Υπεύθυνη δήλωση ότι το ταξιδιωτικό πρακτορείο διαθέτει το **ειδικό σήμα** λειτουργίας, το οποίο πρέπει να βρίσκεται σε ισχύ (κατάθεση με την προσφορά).
* Υποχρεωτική Ασφάλιση (αστικής – επαγγελματικής) Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου.
* Διασφάλιση ότι τα λεωφορεία που θα χρησιμοποιηθούν στην Αθήνα και στα τοπικά δρομολόγια από το σχολείο στον σιδηροδρομικό σταθμό και αντίστροφα, πληρούν τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμο για τις μετακινήσεις των μαθητών/τριών, σύμφωνα με το επισυναπτόμενο πρόγραμμα.
* Αναλυτικά το πρόγραμμα των μετακινήσεων και ξεναγήσεων για κάθε ημέρα.
* Όνομα και κατηγορία καταλύματος με πρωινό, αριθμό δωματίων και κλινών, με τις παρεχόμενες υπηρεσίες.
* Κατηγορία καταλύματος : Ξενοδοχείο στην Αθήνα, **4 αστέρων**
* Υπηρεσίες καταλύματος:

α) Δίκλινα για τους μαθητές και τους γονείς τους και μονόκλινα δωμάτια για τους συνοδούς εκπαιδευτικούς.

β) Πρωινό με ημιδιατροφή με δύο τουλάχιστον γεύματα σε μπουφέ, εντός του ξενοδοχείου.

Η δε τοποθεσία του θα πρέπει να είναι :

α) ασφαλής από άποψη οδικής κυκλοφορίας (με επαρκείς σημάνσεις,

σηματοδότες, διαβάσεις κλπ).

β) ασφαλής ως προς την εγγύτητα της με περιοχές πιθανού κινδύνου

εγκληματικότητας, παραβατικότητας και τα λοιπά συναφή,

γ) ασφαλής ως προς την σωματική ασφάλεια και ακεραιότητα των

μαθητριών και μαθητών (π.χ. εγγύτητα με φρεάτια, εγκαταλειμμένες οικοδομές κλπ).

**Λοιπές Υπηρεσίες:**

* Να υπάρχει επίσημος ξεναγός στο Βράχο και στο Μουσείο Ακρόπολης που θα ξεναγήσουν μαθητές/τριες και γονείς.
* Πριν την εκκίνηση της εκδρομής θα δοθεί ατομική απόδειξη σε κάθε έναν συμμετέχοντα.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (εκλογές κ.λπ.), δεν θα έχει καμία επιβάρυνση το Σχολείο και τα όλα τα χρήματα θα επιστραφούν στους δικαιούχους ή θα εξεταστεί η περίπτωση να πραγματοποιηθεί η εκδρομή σε άλλες ημερομηνίες.
* Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

**Σύνταξη και υποβολή προσφορών:**

Οι προσφορές υποβάλλονται στο σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες, διορθώσεις.

Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα.

Η προσφορά θα απορρίπτεται εάν σ’ αυτήν υπάρχουν ασάφειες κατά την κρίση του οργάνου αξιολόγησης των προσφορών.

Όσοι ενδιαφέρονται να λάβουν μέρος μπορούν να υποβάλλουν τις προσφορές τους προσωπικά ή με εκπρόσωπό τους στο ενδιαφερόμενο σχολείο.

Για τη νομιμότητα της διαδικασίας, τα συμμετέχοντα πρακτορεία οφείλουν να διαθέτουν σε ισχύ: 1) άδεια από τον ΕΟΤ και 2) ασφαλιστική και φορολογική ενημερότητα.

Τέλος, η ασφαλής μεταφορά από το Ν. Ρύσιο και αντίστροφα, καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη του Διευθυντή του σχολείου.

Οι προσφορές θα πρέπει να κατατεθούν σε κλειστούς φακέλους μέχρι την **Παρασκευή 11-11-2016** και ώρα **13:00 π.μ.** στο γραφείο της Δ/νσης του Δημοτικού Σχολείου. Στις **13:05 μ.μ.** θα πραγματοποιηθεί η αποσφράγιση των φακέλων.

**Οι εκπρόθεσμες προσφορές δε θα ληφθούν υπόψη.**

Παρακαλούμε για τις δικές σας ενέργειες.

Η Δ/ντρια του Σχολείου

ΚΟΤΑΛΑΚΙΔΟΥ ΜΑΡΙΑ